מחנה בר-לב

מחנה בר לב (על שם רב-אלוף חיים בר-לב) הידוע גם בשם מחנה קסטינה או מז"י היא בסיס צבאי בו שוכנת מפקדת זרוע היבשה של צבא הגנה לישראל. מחנה בר לב ממוקם ליד היציאה הדרומית של קריית מלאכי, בשטח קריית מלאכי. היסטוריה הבסיס הוקם על ידי הצבא הבריטי במהלך המנדט. בפברואר 1948 נטשו הבריטים, והוא נכבש על ידי תושבי באר טוביה. ב־1950 הוקמה על חלק משטח המחנה מעברת קסטינה, שתהפוך לקריית מלאכי. במחנה שכן מתחילת שנות החמישים בית הדין הצבאי של מחוז שיפוט הדרום. בתחילה יועד בית הדין לשיפוט חיילים מן היחידות המרחביות שפעלו בחזית הדרומית ובשטחי אחריותן; ולאחר מכן הוגדר כבית-דין שהוסמך לפיקוד הדרום. לימים צורף לבית הדין בית הדין של זרוע היבשה. בדצמבר 2021 עברו חוליות התביעה והסנגוריה הצבאית ששכנו במחנה יואב לנווה צדק. לאחר תום מבצע חורב בינואר 1949 עבר המטה העורפי של חזית הדרום ממשטרת קטרה למחנה, בעוד המטה הקרבי התמקם בבית הסראייה בבאר שבע. עד לביטולו ואיחודו עם פיקוד המרכז ב־31 בדצמבר 1954. במקום פיקוד הדרום הוקמה בבאר שבע מפקדת הדרום שנועדה להפוך בעת מלחמה לפיקוד עצמאי. מפקדת גייסות השריון שוכנה במחנה עם הקמתה ב־1954. ב-1983 הוסבה מפגי"ש למפקדת חילות השדה וכחלק מכך הועברו אליו השלישויות של שאר החילות שהוכפפו לה (תותחנים, הנדסה וחי"ר). בשלהי 1991 הועברו מפקדות קצין חי"ר וצנחנים ראשי וקצין תותחנים ראשי למחנה, כחלק מחיזוק מפח"ש. בספטמבר 1992 הועברו למחנה גם מפקדות קצין שריון ראשי וקצין הנדסה ראשי. באוגוסט 1995 שונה שם המחנה למחנה בר־לב. יחידות במחנה שוכנות מפקדותיהם של ארבעה מחילות זרוע היבשה: קצין חי"ר וצנחנים ראשי (מקחצ"ר), קצין שריון ראשי (מקשנ"ר), קצין הנדסה ראשי (מקהנ"ר) וקצין תותחנים ראשי (מקתמ"ר). כמו כן, במחנה שוכן רמת"ג (רשימה מקובצת תגבורת) האחראית על שיבוץ החיילים ליחידות זרוע היבשה ואט"ל (אגף הטכנולוגיה והלוגיסטיקה). בבסיס שוכנים גם יחידת שיטור של חיל המשטרה הצבאית, ויחידת מצ"ח יואב. הערות שוליים